[{"text_idx": "#000006", "text": "Mae Spectrum wedi datblygu technoleg a helpodd NASA i lansio\u2019r roced gofod fwyaf pwerus erioed, Artemis 1, ym mis Tachwedd, er mwyn ceisio mynd a\u0302 phobl yn o\u0302l i\u2019r lleuad am y tro cyntaf ers 50 mlynedd. Fel arfer mae Spectrum yn allforio dros 95% o\u2019i gynhyrchion bob blwyddyn, ac mae\u2019n arwain y byd ym maes datblygu, gweithgynhyrchu a chyflenwi offer marcio weiar laser UV arbenigol ar gyfer y diwydiant awyrofod byd-eang."}, {"text_idx": "#000010", "text": "Mae iVendi Ltd ym Mae Colwyn yn gwmni arall sydd wedi elwa ar gymorth allforio gan Lywodraeth Cymru. Enillodd gontract newydd yn yr Almaen gwerth miliynau o bunnoedd ar gyfer defnyddio ei feddalwedd ariannol ar gyfer y sector modurol. Mae\u2019n symleiddio gwerthiannau ceir a phecynnau ariannu gyda delwriaethau cerbydau, ac mae\u2019n cynnwys offerynnau i alluogi gwerthu cerbydau ar-lein."}, {"text_idx": "#000015", "text": "\u201cGall allforio fod yn llwybr i ddyfodol ffyniannus i Gymru, ond nid oes modd rhagweld y sefyllfa o ran masnachu byd-eang, ac mae ein heconomi yn parhau i fod yn y broses adfer. Mae angen inni allu adweithio ac ymateb i amodau byd-eang, er mwyn diwallu orau anghenion busnesau sydd ar daith i lwyddiant allforio.\u201d"}]